BGRIM จ่ายไฟ 3 โซลาร์ฟาร์มราชการ-สหกรณ์ 10.83 MW ตามนัด! จ่อ COD ครบ 7 โครงการ 28 ธ.ค.นี้
BGRIM เริ่มจ่ายไฟ 3 โซลาร์ฟาร์มหน่วยงานราชการ-สหกรณ์การเกษตร กำลังผลิตรวม 10.83 MW ตามนัด! จ่อ COD ครบ 7 โครงการ กำลังผลิตรวม 30.83 MW 28 ธ.ค.นี้
26 ธ.ค. 2561

บริษัท บี.กริม เพาเวอร์ จำกัด (มหาชน) หรือ BGRIM ระบุว่า บริษัทได้จำหน่ายไฟฟ้าเชิงพาณิชย์ (COD) ให้กับการไฟฟ้าส่วนภูมิภาคในโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. 2560 จำนวน 3 โครงการ กำลังผลิตรวม 10.83 เมกะวัตต์ (MW) เป็นระยะเวลา 25 ปี
โดยประกอบด้วย 1.) โครงการสหกรณ์การเกษตรชนแดน 2.) โครงการสหกรณ์การเกษตรบ้านนาเดิม แล 3.) โครงการองค์การสงเคราะห์ทหารผ่านศึกในพระบรมราชูปถัมภ์ สำนักงานสงเคราะห์ทหารผ่านศึกเขตชลบุรี ซึ่งเป็นโครงการโรงไฟฟ้าของบริษัทและบริษัทย่อย ตามกำหนดระยะเวลาที่ระบุไว้ในสัญญาซื้อขายไฟฟ้า มีรายละเอียดดังนี้

ทั้งนี้โครงการผลิตไฟฟ้าพลังงานแสงอาทิตย์ทั้ง 3 โครงการข้างต้น เป็นโครงการผลิตไฟฟ้าพลังงานแสงอาทิตย์จากทั้งหมด 7 โครงการ กำลังผลิตรวม 30.83 ที่มีกำหนดจำหน่ายไฟฟ้าเชิงพาณิชย์ภายในปี 2561 ตามที่รายงานก่อนหน้านี้ BGRIM คว้าโซลาร์ฟาร์มราชการ-สหกรณ์เฟส 2 กำลังการผลิตรวม 30.83MW
ส่วนอีก 4 โครงการที่เหลือ ประกอบด้วย 1.) โครงการองค์การสงเคราะห์ทหารผ่านศึก ในพระบรมราชูปถัมภ์ สำนักงานกิจการการเกษตรการอุตสาหกรรมและการบริการ 2.)  โครงการองค์การสงเคราะห์ทหารผ่านศึก ในพระบรมราชูปถัมภ์โรงพยาบาลทหารผ่านศึก 3.)  โครงการองค์การสงเคราะห์ทหารผ่านศึก ในพระบรมราชูปถัมภ์สำนักงานกิจการโรงงานในอารักษ์ และ 4.) โครงการองค์การสงเคราะห์ทหารผ่านศึก ในพระบรมราชูปถัมภ์สำนักงานรักษาความปลอดภัย กำลังการผลิตรวม 20 เมกะวัตต์ มีกำหนดเริ่มจำหน่ายไฟฟ้าเชิงพาณิชย์ในวันที่ 28 ธันวาคม 2561 นี้